
CONVOCATION 
Winyan Omniciye 

Sisseton oyanke el St. Mary’s tipi wakan 
kin el Niobrara Deanery winyan omniciye 
kin June 29, 1931 hehan omniciye econpi, 
na ban Mrs. Ashley Itancan yanka. Wo- 
cekiye on omniciye yuganpi. Na han Eli- 
zabeth Red Buffalo wowapi kaga yustanpi, 
na Mexico el Bishop Creighton Tawicu km 
wogla ka. He hanl itancan kin winyan kin 
lena wicakahnige Mrs. Irving, Mrs. Delor- 
ia, na Mexico el winyan omniciye unpi kin 
wowapi wicaqupi kta. He hanl Mrs. Ash- 
ley woglaka, na han iye kin he Bishop Bur- 
leson, Dakota winyan omniciye ataya el 
itancan un kta econsi kin he oglaka, na he- 
hanl Mrs, American Horsey Mrs. Last 
Horse, na Mrs. Shaw, he na general con- 
vention, Denver, Colorado, el eiconpi kte 
kin he el winyan omniciye econpi kte kin 
he wowapi wicaqupi kta wicakahniga. Na 
hehanl Bishop Burleson wogla ka, na he 
hanl kahnih hipi kin cajewicayatapi. 

He hanl Mrs. David Clark, teca omniciye 
oecon eciyatanhan on wogla ka. He hanl 
Mrs. Deloria ins Mrs. Ashley, itancan yan- 

yan omniciye iyuha walitagya wowasi econ- 
pi kta iyececa keya. He hanl Mrs. Lam- 
bert, Okreek winyan omniciye etan wacaje- 
yatapi wan ahipi kin heon woglaka. He on 
Mrs. American Horse na Mrs. Last Horse 
hena ins eya wacajeyate kin he iwoglaka- 
pi. Hehanl ekiknakapi. 

Hehanl wicokan sanpa ake omniciye, na 
olowan 148 he lowanpi. Hehanl Mr. Men- 
gel Hare School el itancan kin he woglaka. 
He iyohakab mazaska ahipi kin hena icupi. 
Ketopawinge yamni sanb iyeya ahipi. Wo- 
yawaste olowan he ahiyayapi. Hehanl 
Bishop Burleson Lakota winyan omniciye 
etanhan Mrs. Julia Mengel, general con- 
venton ekta kahnihyin kta keya. Hehan- 
yan ekiknakapi. 

Ake htayetu el omniciye econpi. Na he- 
hanl Mrs. Deloria ena Mrs. Shaw, he na 
wacajeyatapi kin he iwoglakapi. Hehanl 
Mrs. Stephen King wacajeyate na Mrs. Al- 
fred Barker okiye na HokHla owayawa kin 
on wacajeyatapi kin he convocation el aya- 
pi kta eya na yustanpi. Heon Mrs. Lam- 
bert, Mrs. Shaw, na Mrs. King, hena com- 
mittee wica yuHanpi, na hehanl ekiknakapi. 

Anpetu inonpa hinhan na el ake omniciye 
na olowan 111 he lowanpi. Hehanl hok- 
sila owayawa kin on committee pi kin hena 
convocation el iyayapi. Hehanl Mrs. A. B. 
Clark mn’wanca wita wanji el unpi kin he- 
on woglaka. Na hehanl Mrs. Roberts win- 
yan onjniciye wowicakiyaka. Winyan com- 
mittee wicakagapi kin hena oiglakapi. He- 
hanl oyanke etan kahnih hi pi kin wanjikji 
woglakapi. Hehanl Iowan pi na ekiknaka- 
pi. 

Wicolian sanpa omniciye econpi, na olo- 
wan 165 he lowanpi. Wicohan sanpa he 
ataya Mrs. A.shley woyuonihan ecakiconpi. 
Na han takuku qupi na nakun Mrs. Holmes, 
na Mrs. Lambert, na Mrs. Deloria, hena 
nakun wawicaqupi. Winyan wanjikji on 
woglakapi. Lowanpi, na hehanl inakiya- 
pi. — Mrs. Red Buffalo, wowapi kaga. 


ROSEBUD 



Rev. B. P. Lambert na Jacob Big Corn 

August 10, 1931, S. Peter’s, Ironwood, 
ekta, Jacob Big Corn te. Wicasa kin le 

waniyetu ota eyas watukagla sni, cuwitagla 
sni. Wocekiye el wowasi econ yanka. Wa- 
yawa hoksila heca sni ins wocekiye el wa- 
onspe liCCci sni eyas Okolakiciyt Wakan el 
wacintankaya lila wowasi econ yanka ecel 
wiconi kin ayuHan ye lo. Cunwintku non- 
papi cinca sunkaku takojakpaku hena un- 
yan iwicayaya wotehi eyapi kin akipapi. 
Wicasa kin le Jacob Bjg Corn eciyapi win- 
yan tawa kin Lizzie Big Corn wiwazica 
wotehi eyapi akipa. 

Wicasa wakan eya om ounye kin na slol- 
yapi kin lena eepi wanji kici najin: Rev. 
Dallas Shaw, Rev. H. H. Whipple. Wi- 
caliapi econ, Rev. Stephen King. Hena wi- 
casa kin om wowaH econ. 

Holy Innocents wicahapi makoce el ha- 
pi, August 13, nakun wicasa 207 el upi. 

Rev. John B. Clark nakun kici ounye. 
Cunwintku kin wowasi ecakiconpi. Jacob 
tiwahe tawa kin wacekiye wicasa kin lila 
tanyan wicakuwa. Wowicaqu na ahowica- 
pa wanjini awaciko sni, wacekiye wicasa 
taku eyapi oyasin ecel econ kte licin worn- 
nay e cajeyatapi kin hena el wawiyopastaka 
un. Parmlee oyanke tipi wakan topa omni- 
ciye yuhapi kin el omaka ota itancan un na 
el ake omaka le nahanhein itancan un qon, 
hecena ayustanya iyaya. 

Wocekiye ehapi cana tiwahe le on kiksu- 
ya po. Wocekiye on wicakiksuya po. — 
James Railroad. 

o 

CONVOCATION 

Men’s offering not reported in last issue: 


Epiphany, Pine Ridge $ 8.61 

Trinity BCPI, Rosebud 11.00 

o 


The Eskimo congregation at Tigara, 
Point Hope, Alaska, our most northern mis- 
sion, has sent a gift of forty dollars for the 
Cathedral of St. John, New York. 

o 

Some of the Church girls in the Universi- 
ty of California have been giving three 
nights a week to teach English to little 
Chinese children connected with our True 
Sunshine Mission, in Oakland. 


PINE RIDGE 

Convocation, Jr., June 11-14, Holy Cross 

Church el econpi. 

June 11, 7 p. m., Htayetu Cekiyapi el Rev. 
Black Fox wahokonwicakiya. 

June 12, 7, a. m. Wotapi Wakan. 

9 :30 a. m., Hinhanna Cekiyapi kin iyo- 
hakam, omaka wanji on wolwahoye. Rev. 
N. Joyner. _ 

2 :00 p. m. Pie el owicohan on omniciye 
econpi. Mazaska yuwitaya lecetu. Okaspe 
iyuhfa yuwitaya lecetu. Wakiconpi kin, 
$1,342.40. 

June 13, 7 :00 a. m. Wotapi Wakan. He 
iyohakam wicokan hiyaye hehanyan woi- 
magaga econpij wikan yutitanpi, wica. East 
na West Christian Unity oknayan, na wica 
kin West eciyatanhan ohiyapi. Nakun iye- 
cel ^ winyan kin ohiyapi. Ohakam takuku 
woskate econpi na woskate 9 econpi, yun- 
kan East kin 6 ohiyapi. 

7 :00 p. m. Htayetu wocekiye. Rev. P. 
White Plume wahokonwicakiye. Wicokan 
sanpa woecon el wooglake ece ca na le eca 
on iwoglakapi. Christian oun el tankapi 
kin tecapi tokel iyowanyagwicayapi kin 
Henry Y.-S-. L-- P>ear na DaWson- A,. ~ 

na ohakam hunli iwoglakapi. 

June 14, 7:00 a. m. Wotapi Wakan. 

10:00 a. m. Hinhanna wocekiye ekta Rev. 

C. H. Wolf wowahokonkiye econ, Jacob 
woihanble heon. Wicokan sanpa el wook- 
lake na leon eyapi, Okolakiciye el tokel te- 
capi kin woiyowaja tawapi kin. Chas. H. 
Crane na Thomas T. Lance na ohakam 
iwoglakapi. Nakun isakim winyan kin 
Mrs. N. A. Horse om mniciye, na B. S. A. 
nakun omniciye econpi. 

Le omaka iciyamni wana omniciye kin 
econpi na lehanl kitanla tanyan iyopte, eya 
tokehein oecon hena wowapi kaga, Matthew 
King, ecel owa. Anpetu Wakan el woceki- 
ye kta itokam wapaha kin Holy Cross el 
ohiyapi, ca he tokeya yuhia manipi na tipi 
wakan kin oksan olowan 122 he ahiyayapyp 
na ecel tima iyaye, na he el woecon wan 
woniya hca heca oknayan econpi. Mrs. N. 

A. Horse iye wapaha S. Philip el hekta ohi- 
yapi tka qon le el Holy Cross kin wicaqu 
na tokel wapaha kin yuha bliheiciyapi kta 
heci on Mr. Joyner yatanin, na icunhan he 
el ceye kinicapi heca. Lila ewacinpica oh- 
na. 

July 4 hehan Luke White Hawk, Man- 
derson, hel omniciye ca na icunhan waceki- 
ye wicasa wanji ni el un sni kin on iye 
wocekiye eyin kta ca itokam woglak aya 
icunhan ilipaya ca lila kuwapi na yukinipi, 
na Agency el okiye tipi el eunpapi na July 
15 htayetu el S. Peter okaspe el John L. 
Finger ti el aglipi, na el wocekiye econ- 
qonpi. July 16 woistinma wakan el i, na 
titakuye kin iyuha el unpi. July 17 S. Peter 
owicalie el hapi. Le wicaia kin ehanna S. 
Peter el un na ohakam S. Philip ekta ti kin 
on heci opa. Owacekiye nakieijin na el ila- 
kiciye kin heca. Eastern Christian Unity el 
woitancan yuha, na okihinyepica kin heca. 

W anna wicasa tanka na tehan wanyag un- 
qonpi kin heon hececa esa iye wanna wjeo- 
lian tawa kin glustan na iye ho tawa kin 
oyate nahonpi ya yunka he. Heon awacin- 
pi kta waHe wan ognayan asnikiye. A.T.F. 

kajujup'i kta. 

Money Order, Mission, S. O. on opeton- 
pi qais wowapi askape Rev. Paul li. Barbour 
yekiyapi kta. 


NIOBRARA DEANERY 
Receipts to Septeitiber 10 



N. W. C. 


N. C. F. 


Quota 

Paid 

Quota 

Paid 

Cbeyenne 

$ 650.00 $ 

352.31 $ 675.00 $ 

279.03 

Plandreau 

50.00 

23.44 

50.00 

7.50 

Crew Creek 

450.00 

443.94 

250.00 

185.26 

Lower B-riiie 

250.00 

87.33 

200.00 

48.75 

Pine Riidlge 

800.00 

922.77 

600.00 

442.40 

Corn Cresk 

450.00 

387.41 

200.00 

476.60 

Rcsebudi 

10150.00 

681.66 

800.00 

542.59 

Santee 

450.00 

41.02 

450.00' 

25.70 

-•Sissfiten 

450.00 

83.22 

250.00 

57.51 

Standing Rock _ 

750.00 

401.37 

550.00 

238.20 

Yanktoui 

700,00> 

177.35 

500.0'0 

135.47 

St. Mary’si School 

15.00 

15.00 

15.00 

15.00 

St. Elizabeth’s Seb, 15.00 

15.00 

15.00 

15.00 

Hare School 

15.00 

15.77 

15.00 


Crow Creek Dcr. 

10.00 


10.00 


Flandreau Ind. Sch, 15.00 

9.62 

15.00 


Pierre Ind. Sch. 

15.00 

2.55 

15.00 


Rapidi City Indian 




School ■ 

15.00 

12.87 

15.00 



$6150.00 $3672.63 $4625.00 $2469.01 
■Rapidi City Ssr.^ 2.38 


$3675.01 

Respectfully submitted, 

W. D. SWAIN, 

Executive Secretary. 

— o 

About a thousand Oneida Indians on the 
reservation in the diocese of Fond du Lac 
are baptized members of the Church, living 
within a ten-mile radius of the Mission of 
the Holy Apostles, toward which the Na- 
tional Council makes an annual appropria- 
tion. The Indians are desperately poor; 
the riiission has to do a good deal of relief 
w’ork, especially in the winter. There is a 
day school for about forty boys and girls. 
The Sisters of the Holy Nativity have a 
branch house at Oneida, for this Indian 
work. The normal Sunday congregation 
is the best in the diocese. In a special 
season such as Lent, they have an instruc- 
tion or a service almost every night, well 
attended. Bishop Sturtevant says, “These 
Indians do love their Church and appre- 
ciate its ministrations.” 

o 

The Hon. Walter Evans Edge, United 
States Ambassador to France, and the Hon. 
Charles Henry Burke, former United States 
Commissioner of Indian Affairs, were con- 
firmed by Bishop Burleson in May, 1931, 
during the Bishop’s visitation to American 
Churches in Europe. 


ANPAO — THE DAYBREAK 
SISSETON ETANHAN 

Taku wanji wahdaotanin wacin. Tka 
itokam ito tokaheya Sisseton makoce de en 
token Ska in Okodakiciye Wakan kin icage 
qon he onspa obdaka wacin. 

Otokaheya kin 1867 omaka kin he en 
Sisiton qa Walipeton oyate dehand den 
yankapi he oyate teca iyecen hetanhan pi- 
ya ahiyu. “New Era” de itokam Sisiton qa 
W ahpeton nina oyate tankapi tka, qa ma- 
koce tanka en unpi. 1851 treaty eyapi ecee 
qon he otipi qon hee tka. He ehan oyate 
kin de 6000 ecetupi. Ttika omaka 1862 en 
taku toka hinhde. qa. on oyate tanka qon 
ataya nnbdecawahaiipi waunhtanipi kin on 
woiyopeye en unkihdoipi. 

Mlasicim 900 eceii ihangwdcunyanpi. 
Ecen is hoksiyopa iyaonpepicasni kin heca 
pi qa winyan onsikapi qon ihduza okihipi 
sni qon heca ece e kin nin awihnunipi, - qa. 
wica kin ee conana en tapi. Qa $900,000 
ecen Government iyusote kin kajuju. Dena 
on makoce wan nina waste, oiyokipi, en 
ounyanpi qon ataya toki eiipeunkiyapi. 
1863 en Congress tunkasina wahna woyu- 
Man wan kaliiyeyapi, qa Sisiton-Wahpeton 
oyate 1851 otipi qon ataya pajujupi. Ma- 
koce oun qa mazaska ko owasin unkipi, 

Abraham Eincoln wicasta nina waonsida 
qon ee kaees . econhan tunkaMnayanpi yan- 
ka hecen wowapi kin yutan. Hecen U. S. 
oyate tanka qa ksapapi, qa ohitikapi. Ta- 
ku owasin okihipi qon heepi ca unyacopi. 
Token hanpica sni seececa. Tuwena unki- 
cijinpi kta wanica. Ecin nina Mcaya econ- 
qonpi. Wakantanka eceena waonsida, qa 
wawacin ekta yuza tanka. Ho he tawacin 
tuwe ecen econ kinhan hecen eceena he 
iye niunkiyapi okihi kin ee. Qais ecin hee- 
han hena tuwe sdonya he. Eya Wotanin 
Mf aste kin wanna he ehanna Dakota oyate 
kin de on hiyohipi, qa ota ohna litanipi. Ho 
qaas ecin toka kin on sogya naunjinpi sni 
heon kiliansica tanka wan on hiyahdepi cjon 
hecehnana owasin najinhan naunjinpi un- 
kokihipi sni qon hee. Nakun ohinniyan he- 
cetu kta. 

Dakota oyate tankapi kin de en ehna wi- 
casta wacinyepica qa waditaka. Ksapa 
wan icaga naceca, tnka icitaninsniyan un. 
Otehika hinhde kin de en atanin. Wacan- 
tkiyapi wicolian wan cistinna econ seca 
qaas he on oyate wicani. Wasicun wayaka 
(white captive) kin hena takuwicaye sni. 
Titwepi taninpi sni. Qaas token kakijapi 
qon hena wanyaka, unkan on nina icantesi- 
ca. Qa w^ancake takiina ape sniyan on 
waecon wicasta waM.e sdonwicaya qon he- 
na wicapahi. Tiyotipi wan kaga. (Soldier’s 
Lodge) qa en hena nipi kta ewicakida. 
Ataya 269 qa iyecen hena nipi. Wasicun 
tokayapi napepi kin etanhan ewicakupi qa 
ni wasicun Gen. H. FI. Sibley wicakicupi. 
269 wasicun wayaka kin owasinna hoksiyo- 
papi c[a winyanpi. Ho dena on - Wowapi 
Wakan Teca kin en wanikiya eye kin iye- 
cen: “Dena cikcistinna hecawicayeconpi 
kin he ' miye hecamiyeconpi ece.” Iyecen 
waecon kin on woyawaMe kin atanin, wo- 
waonsida wan en hiyu. He W akantanka 
qu, qa he tawacin kin ee, ecen ecakicon. 
Kiciyustan kin on wiciwan niun kin econ- 
nan. 

Qa makoce tokielipeunkiyapi qon he ohi- 
kiye. Onspaspa. ikikcu, kicupi 1867 en. 
(Treaty en makoce cajeyatapi kin he.) Qa 
oyate nom en iniahen hdiyotankapi kin de. 
Sisseton-Wahpeton reservation, S. D., en 
unqonpi. De qa Fort Totten, N. D., dena- 
os. 

En dehand Wotanin MMMe kin naunlion- 
pi. Tipi Wakan waMeste uiihapi dena eci- 
5 mtanhan Wakantanka ionsimidapi cjon ica- 
ge. Qa en omaka de en 50 years anniver- 
sary qa nakun Convocation wan u kin. 
Flena on waeconpi kta wan en ounyanpi 
qon hena owasin heciyatanhan u. Makoce 
wan nina waMe, owaMecaka, oiyokipiya 
wanka. Canaan makoce wan wowapi wan 
en Jacob cinca iwahowicayapi ce eyapi qon 
ee se en oun unyanpi. En can, mni, peji, 
qa maga owoju nina waMe. Bde ota, ho- 
gan, magaksica, taku on wicani kta ov\^sin 
en imahen yanka, 

Qa en imahen Wotanin WaMe oyaka obe 


September, 1931 

LOWER BRULE WOTANIN. 

August 7, 1931, Mr. Philip Councillor 
ta. He waniyetu 73. Wicasa kin le Low- 
er Brule oyate kin el kitanla otanka unpi 
kin wanji ee. , Wicasa waste ungnunipi 
na on oyasin lila cante unsicapi. 

July 23 Mrs. Elizabeth Medicine Bird, 
he waniyetu 71, unkicitapi. Winyan kin 
le wacinyepica heca. (Christian heca kin 
heon Eower Brule Mission el winyan 
omniciye unciyapi heca. Waniyetu ota 
hignaku Samuel Medicine Bird cante sice 
cin on wocekiye on kiksuya piye. 

Lizzie Quilt June 28 hehan ta. Iye wa- 
niyetu 33, na Felix Quilt tawicu, nakun 
cinca zaptanpi. June 30 hehan Eena Day 
Boy, waniyetu 10, ta. 

Nakun Mr. Zephier wakanheja topa 
Baptisma wicaqu : 

April 19, Marjotie Majel Thompson, 
Ben na Ruth Thompson cincapi, Holy 
Name etanhan. 

May 17, Owen Vern McBride, John na 
Peniiiah McBride cincapi, tka hunku kin 
ca canke wakanheja kin Mrs. Philomena 
Zephier qupi. 

May 17, Robert Henry Quilt, Felix 
na Lizzie Quilt cincapi, tka hunku kin ta 
canke Robert Ft. Thompson wayazan oti 
el yuhapi na wanna tanka na zaniyan yu- 
hapi lo. 

July 17, Arbana Mama HighElk, Isaac 
na Eunice liighElk cincapi. 

o 


yamni yankapi kin. Presbyterian he toka- 
heya makoce de en icagapi, 1868 en, qa 
Episcopal kin H 1881 en qa S. Mary’s' Tipi 
Abakan kin. Sisseton Mission en Skain he 
inaunyanpi ohinniyan iyecen han. Tipi 
V\' akan kin de tokaheya kagapi, 1882 en. 
Qa Sina Sapa dena yamni icagapi. Qa an- 
petu unnipi kin cle en oyate wayuwastepi 
kte qon dena eepi. 

Unkan de en ake wicasa wan itokam ca- 
jebclate qon he Skain Okodakiciye kin de 
w^astedaka qa on oyanke de en imahen 
icaga cin. Inawicape kta e on ihni. Oma- 
ka 1873 en Air. Gabriel Renville iye lica 
Bishop Whipple Minnesota, en yanke kin 
he._ Wotanin Waste kin den aupi cin e 
okiyaka. Gabriel Renville qa Solomon 
Two c^tar qa Dan Robertson, hena yamni 
ipi keyapi. ^ Qaas wan Bishop wan Dakota 
Territory imahen ahihnakapi e keyapi. 
Tuka ee Bishop Hare wanyagwicasi. He- 
cen hdipi kin ohakarn watohand ake Yank- 
ton reservation ekta yamni yewicaye. 
Solomon AYicanhpi Nonpa, AYanbdiduta 
(he Thomas Cante atkuku hee) qa Dan 
Robeitson wicasta waste kin dena yamni 
yewicaye. Ecin Chief Gabriel Renville he 
oyanke de en itancan heca, heon dena de- 
cen econ kin ee. Tnka Bishop kin decen 
awicayupta, ke}/^api : “Wanna oyanke he en 
Wotanin Waste oyake umn hen htanipi. 
Hecen en wanagiyeunyanpi kta iyecetu 
sni ce,” eya. Qa hecen tuwepi kin dena 
ake hdipi. 

Den watohandya tuwe wan Hinman eci- 
yapi e de iwanyag hi, qa Ate ti kin en yani- 
ni can on Gabriel Renville ti kin en. He 
tuwe kin Bishop Whipple tonskakn keyapi, 
he tuka he inonpana hi sni. Plo hena he- 
cetu kin ohakarn Dakota eci^mtanhan e on- 
spewicakiyapi qa Greenwood en Convoca- 
tion yuhapi kta. Unkinni 1880 ptanyetu he 
etu kta naceca. En iwicasipi qa iyecen 
wicasta sakpe ecen yewica}mpi. Ake na-^ 
kun de en Solomon Two Stars qa Dan 
Robertson en opapi. Qa de en Thomas 
Cante iHo opeya i. Nakun witotina etan- 
han wicasta tanka wanji de en opeya i. 
Kasda eciyapi. Hehand Snahinhda qa Dan 
Redearth he unkinni koska nalica opeya i 
naceca. Ho heon hehan Rev. Edward 
Ashley 1881 en hi yapi kin ee. Qa Ate ti 
kin en ikiyena Brick Building w^n he kin 
den ohna tokaheya Skain kin wocekiye 
econpi ecee, tohanyan S. Mary’s Church he 
kagapi sni hehanyan. Qa etanhan Rev. 
Victor Renville he Mr. Ashley kici htani. 

Token anpetu kin hena hetanhan Oko- 
dakiciye W'^akan icage cin oyakapi kte cin 
Anpao kin de en okan sni, naceca. — J. R. 

WICATA 

Mrs. Maggie Claymore 

July 3, 1931 btayetu 10 p. m. hlehan maka 
wiconi kin ihunnikiye. Greenwood Ageney 
iye ti kin bed. Anpetu Wakan hanbanna 
July 5, 10:30 a. m. to 1:00 p. m. hehanyan 
Holy Fellowship tipi Wakan kin ohna 
wanke qa icunhan Wotapi Wakan econpi. 
He iyohokab Holy Name Chapel Cho- 
teau Creek ekta tancan kin aipi qa 3 :00 
p. m. hehan wicahapi woecon kin econpi. 
Rev. H. H. Whipple, Rev. P. C. Brugier, 
Rev. C. M. Jones. Nina wicota en nhi. 
Wasicun ko' wicota. Mrs. Claymore he 
The Rev. P. C. Brugier hunku kin hee. 

May 28, 1871 he ehan Baptisma Wakan 
qupi. Holy Name Chapel Choteau Creek 
ed. Rev. Paul Mazakute woecon kin kici- 
yuHan. 

August 30, 1874 he eban Cathedral tipi 
Wakan ohna Yankton Agency ed Bishop 
Hare wicayusutapi ecakicon. 

January 11, 1885 he ehan Holy Name 
Chapel Choteau Crdek ohna Mr. Louis 
Claymore kici wakankiciyuzapi econpi. 
The Rev. J. Cook wicakiciyustan. 

Ap'ril 3, 1914 he ehan Mr. Louis Clay- 
more maka wiconi kin ihunnikiye waniye- 
tu Ota Okodakiciye Wakan kin en wawokiya 
Catechist qa Senior Catechist heca un. 

Wicohan waste kin hena en Mrs. Clay- 
more tanyan okiya skan qa nakun Mr. Clay- 
more iyaye qeyas heceknana katinyan 
Okbdakici}^ Wakan kin en litani yanke qa 
eced cinca kin nakun wicohan wakan kin 
en ookiye un kta qu Rev. P. C. Bruguier 
he ee. 

, Mrs. Claymore winyan waste heca 
wahbayedan ihduhukudya onsiiciya un 
cante waHeya un. 

Christian wicohan waste hena en ohni 
icicu Okodakiciye Wakan en. Winyan 
omniciye en nina mniheca Tancan, Mazas" 
ka, wayuha tawa kicunyan wicohan waste 
Ota yustan. 

Anpetu Wakan owasin tipi Wakan en 
wocekiye hi, wi iyohi Wotapi Wakan icu. 
Winyan omniciye kin tohinni hdusna sni. 
Katinyan wacintankaya mnihedya, iyokipi- 
ya cante wasteya ma,Me, kate, qais osni, 
wicota qais wicatonana, oiyokipi qais oiyo- 
kisice eMa hecehnana wicohan econ yanke. 

Holy Fellowship Okodakiciye Wakan qa 
winyan omniciye en iyotan wacin wicun- 
ya*npi kin he wanji ee. Heon tuwe tohe 
ohna inajin kte cin iyeyapi tehike. Tuka 
iye tanyan wicohan hduHan qa iyaye heon 
cante unwaHepi. 

Mrs. Claymore toni waste kin on wicoie 
wakan kin d'ena oh wowahokonkiye. 
II Timothy 4: 5-7. * 

Tuka niyeqe taku owasin en wakta yaun 
kta, wicokakiye en rvaditaka wo. Wotanin 
waste oyakapi wicohan kin ecen econ wo, 
wicohan duhe cin he liduMan wo. 

Verse: Okicize waMe kin ecamon, Wo- 
iiiyanke’ kin ihunniwakiye, Wacinyanpi kin 
he hduha wann, ■ qa tokata woowotanna 
watesdake wan mihnakapi, he Itancan wa- 
yaco owotanna kin maqu kta, Anpetu kin 
he en,'qa miye mihrana sni tuka tona iye 
taniniciye kte cin waHedakapi kin hena 
owasin kaya. — H. H. W. 


Esther St. Pierre Blaine. 

Age 25 years. 

July 26, 1931, 1 :00 p. m. hehan maka wi- 
coni kin ihunnikiye. 

July 28, 1931, 2:30 p. m. Holy Fellowship 
tipi wakan, Yankton Agency ed wicahapi 
woceon kin econpi, qa Rev. H. H. Whipple 
woecon kin kiciyustan. 

April 16, 1908 heehan Holy Fellowship 
Tipi Wakan kin ohna Baptisma Wakan icu. 
Rev. John Flockhart kiciyustan August 11, 
1918 heehan wicayusutapi econ Bishop 
Burleson kiciyustan. 

Wikoska kin de teca qa wahehantupi kin 
hena wocekiye en ninah waawacinpi sni, 
tka de wikoska kin wocekiye en nina skan, 
qa anpetu wakan owas wacekiye i qa win- 
yan omniciye en nina wacinyepica heca, qa 
iyotan taku wanji en nina mniheca qa waku- 
pike kin he wamnayanpi wicohan kin he. | 

Holy Fellowship okodakiciye wakan win- 1 


yan omniciye en Wamnayan yuhapi qa he 
wicohan kin ohna un qa eced te. 

Wikoska wasteRheon wicahapi woecon 
kin ed nina wicota ahi qa oiyokipiya liapi. 
~H. H. W. 

^ o 

Someone looked up the home conditions 
of all the sailors who got into trouble of one 
kind or another while they were members 
of the crew of one of the battleships, and 
found that in 92 per cent of the cases there 
had been a divorce or a step-parent in the 
home. 


The 101st anniversary of Bishop Whita- 
ker’s birth was celebrated in Nevada by 
dedicating a bell in the Cathedral at Reno. 

Bishop Whitaker 'was first missionary 
bishop of Nevada, born May 10, 1830. 


Aberdeen, South Dakota, , August 10, 

1931. Winyan Ommiciye Oyapapi teci- 
liindapi kin : — 

De omaka Niobrara Convocation kin 
ekta nina tantanyan womnaye ayalpi kin 
heon wopida eciciyapi qa Itancan mayadu- 
hapi kin on ataya ikiciyuskinpi wicoie ci- 
cupi kta wacin. 

Bishop, Winyan Omniciye yaunpi kin ed 
Itancan waun kta econmaH, qa niyepi kin 
wowastedake nitawapi on hecetuyadakapi, 
deon imawinkta qa mihduhukuya wicota- 
wacin iwacu kin hee. Tohanyan owakihi 
ociciyapi kta wacin qa omaka wan u kin he 
itiiahed ataya ekta ciipi kta woape yuha 
waun. 

Oyanke otoiyohi etanhan tuwewe oi- 
tancan wicaduhapi kin cajepi qa tukteii v/o- 
vapi ikikcupi ecee kin hena ee qa token 
wovmH ecanonpi kin hena sdonwaye kta 
on wowapi mayaqupi kta iwacinciyapi. 

Owasin napeciyuzapi. Tenihindapi kin 
he wanji miye, (Mrs. Edward), Betty 
Ashley. Niobrara Deanery en Winyan 
Omniciye Ataya Itancan. 

H^DEBRAND (Gregory VII) POPE. SINA SAPA ITANCAN 1073-1085 A. D. 

P Omaka kin dena icunhan Europe makoce kin en de ohnayan woawanyake yuhapi. 
(■"eudal System eyapi.) WicaHa tankinkinyanpi qais wicaHa itancanpi makoce yu- 
hapi km toliaii okicize econpi kinhan en tuwe qeya anawicakiciksinpi kta e wiyeya wica- 
yuhapi kte cin. on iye tamakapi kin akan wicaHa onsikapi makoce nicapi kin hena tiwi- 
caniyapi ece. Wicasta tankapi kin qais itancanpi kin otoiyohi WicaMayatapi kin owi- 
caxoyapi eciyatanhan makoce kin hduhapi qa wicaHaya'tapi kin en wacinyepica qa 
iyotan okicize kinhan en okiyapi kta on kaska unpi. Wicasta itancanpi kin makoce 
yunapi kin hena is eya itoopta wicaMa ikceya unpi kin hena iye makoce tawapi akan ti- 
wicakiya.pi on eciyatanhan token wicastayatajii km ihukuya unpi kin he iyecen hena 
kaska wicayuhapi. 

makoce kin en Charlemagne de ohnayan Bishop kin wowidagwicakiye. 
Qa Gerrnan Archbishops kin onge makata qa Okodakiciye Wakan wicohan kin en nina 
wasaka icagapi. Genuany makoce kin en de tanyan iyopta, tuka ahaes Okodakiciye 
Wakan kin yuwijicapi. 

Italy makoce kin ekta wicastayatapi nicapi kin heon oeceon kin togye econpi. W^i- 
caMa itancan kin ota wamanon wicasta iyecen kicapi. Okodakiciye Wakan tawoyuha 
kin manonpi qa wicasta siksica Pope unpi kta wicakagapi ece. Oma,ka opawinge 
nom hehanyan Pope unpi kin owasin kinin WicaHa sica hecapi. 

Omaka 1046 A. D. kin en okowanjidan Pope yamnipi, owasin okicisya unpi. 
wanji wicasta wawicaki on mazaska yuha ece. German wicaMayatapi wicaHa wa- 
ste heca qon he Rome otonwe kin ekta hi, qa Pope yamnipi qon owasin ayustanwica- 
kiye, qa tohepi kin en German wicasta wan Pope ehde. Plenry HI Germany wica- 
stayatapi kin te qon iyohakam iye wayuecetupi wowasi tawa Hildebrand eciyapi qon 
ne kicicaye. 

Hildebrand Italian hoksidan onsikapi qon he wanji ee. Tohan qa wookiye tawa 
kin on Rome otonwe kin en Archdeacon un. Wicastayatapi qais wicasta itancanpi kin 
kena Pope kahnigapi kta wowinyunkiye yuhapi kin he hecetudake hii, hecen Rome wi- 
casta^ Wakan tokapapi qeya Pope okihe unpi Cardinals ewicakiyapi kin hena Pope kin 
kahnigapi kta yustan ehnake. De waste. 

n^aiva .lo 73 A. D. qonhan Hildebrand Pope kin hehan wacacaje Gregory VII 
kin he yulie kta icu. Germany makoce kin en woecon Hca wan icage. Bishop qa 
VCoHia Kag'a unpi oyanke awanyakapi kte cin hena wicastayatapi qais tuwe tokeca 
v^iciwankcim unpi etanhan mazaska on opetonpi ece. Hildebrand de ^^Simon Mag'us” 
haakamyedan wacinye c[a wowakan woitancan opeton wacin qon he iyececa yawa. 
Olianyaiipi 8:14-24 yawa qa token on Simon wosice kin de icajeyatapi kin ode wo. 
Woope kicaksapi kin de qa Wohia Kaga tawicutonpi cin de keya Hildebrand iye to- 
wasake ihukuya unpi kta cin kin on anapte. 

WicaHayatapi kin .Pope kin Germany makoce kin nag'iyewicaye kin on sihda tuka 
Pope wowasake yuhe kin aokpaniyan un kin heon he sanpatanhan Italy makoce kin 
ekta ukiyapi, qa_ Pope kin wanagiye ye cin on itkokipa kin heon wa ehna woahtani ki- 
cicajujupi kta kica kta on sicocodan najinkiyapi. (Woonspe CHD 14 km en Am- 
brose waecon kin kici iciwanyaka po.) 

Idekta woonspe CHD 18 kin he wanyaka po qa Rome otonwe kin en Bishop un 
wan Leo eciyapi kin token un cin kin kiksuya po. Omaka 450 A. D. kin he iyoha- 
kam waniyetu opwinge sakpe sanpa wikcemna nonpa sanpa zaptan kin hehan oma- 
ka 1075 A- D. heehan Leo token cin qon iyecen Hildebrand econ. Makata wicastaya- 
tapi unpi kin owasin Hildebrand iye siha ipitakapi kta hehanyan wiciwankam itancan 
un kta cin. 

Tuka taku tawa keye qon Europe en oyate unpi kin hecetudakapi sni, qa on- 
hanketa wicastayatapi kin akicita wicahdohi qa Hildebrand kahapi, hecen omaka 1085 
A. D. heehan iye tamaka etanhan tokan kaskapi kin ekta te. Plildebrand wicasta wan- 
ji owotanna, wohnaye codan un, waste kin heca wicasta, 'tuka makata wowasaka qa 
wowitan hena yuhe wacin kin on Okodakiciye Wakan kin kiunniya. S. John 18:36 
en Christ, 'WMkiconze Mitawa kin he maka kin detanhan sni”; eye ciqon he akiton 
ja. 

WOIWANGE KIN. 

1. Makoce on etanhan Europe en woawanyake wan (Feudal System) tokeca yu- 
hapi he. 

2. Token on Gertnany makoce kin ekta de oecon qais woawanyake kin Italy ma- 
koce kin ikapeya iwastepi he. 

3. Plildebrand Ambrose kici iciwanwicayaka po. 

4. Hildebrand Leo Tanka kici iciwanwicayaka po. ' : 

ispi sutawa on Hildebrand toni qa te kin oyaka wo. 

STANDING ROCK. 

S. Elizabeth’s Winyan Omniciye. 

IvC anpetu kin iapi conala on taku epa 
wacin. Tokel okihi ka cantemawaste kin 
heon winyan omniciye kin le winyan wa- 
wokiya omniciye eciyapi. Heon Waniki- 
ya Caje kin on wowasi econqonpi na tohan- 
yan okihi ka onsiiciya unskanpi. Nakun 
wacin untankapi kta uncinpi kin heon win- 
yan omniciye akiyotanka canna tokaheya 
lowanpi wocekiye eyapi na winyan etnhan 
woiyaksapi eyapi. 

October 2, 1930 oitancan apiiciyapi. 

October 9 etanhan otokahe wokagege 
econpi. Le wi kin imahel owicalie wan un- 
glepi qon conkaske teca wan unkicicahapi. 
Nakun wicahapi kin hunh piya ewicaunpa- 
pa. Wicasa conala iyotiyekiyapi kin on 
winyan omniciye tohanl glustanpi kin owo- 
te wanji wicakicagapi kta keyapi, nakun 
heconpi. 

October 16 Winyan Omniciye kin woka- 
gege wamnaye qeya wicayuhapi. 

Winyan tona kiksuyapi kin hena wi iyo" 
hila takunl glohipi. Omniciye iyohila win- 
yan top woyute glohipi. Nakun wayazan- 
pi kin hena iyotan el ewicatonwanpi. Le 
omniciye kin wasagya iyopte yapi. | 

May 3, 1931 winyan waste wanji ake un- 
kiyepi etanhan iyaye, Mrs. Josephine Swift 
Cloud. Tohanyan okihika wowacinye wa- 
cantkiyapi ojula na pilaya niun kin heca 
lakas tohanl wacekiyapi na mniciyapi el hi 
can lila cante wasteya iyuskinyan wanape 
yus un. Heon winyan omniciye kin gluo- 
nihanpi na winyan sakpe akiyuha ayapi. 

May 10_, Mothers’ Day kin on winyan 
omniciye tona teca unqonpi qon ena unki- 
yukcanpi na winyan tanktanka ounpapi qon 
hena wicaungluonihanpi kta uncinpi, hecel 
woyute na present unglohipi. 

Tuwe wanji nakun iyohila present wica- 
qu kin he Mrs. MacKibbon, wayawa oti el 
winyan itancan kin hee. 

Wosna Kaga unkitawapi kin unma, Rev. 
Andrew Whiteface okiciyuze wakan kin 
ogna S. Elizabeth’s winyan omniciye kin 
owote wanji kicagapi. 

Waniyetu kin ota eya wokagege kin to- 
hanyan okihika on wowasi econqonpi na 
mazaska unkamnapi, nakun woyute wiyo- 
peyapi kin he econqonpi. Woyute etanhan 
$127.53 unkamnanpi. Waniyetu kin le el 
owinja IS unkagapi. Le oyanke kin el tipi 
wakan sakowin unyuhapi na hena ptaya el 
winyan wawiyaksapi wanji waniyetu ota 
unphapi. _ Mrs. Long Bull icin wakaska 
ayin kta itancan kin hee ye lakas wicoie 
waste na waliwala ece unkiyuhapi. Wa- 
cantkiyapi yuha ca ataninyan on we mnici- 
yapi wanji el hi caiman wowacinye kigluha. 

Ho mitakuyepi tona Anpao iyacupi kin 
le nayahonpi kta wacin. Tokeske unhanpi 
kin winyan omniciye kin wasakin kte kin 
wicoie wan lececa on wowasi econqonpi. 
Wakantanka Tbkiconze yutankapi kte cin 
eyapi wan on winyan omniciye wowasi 
econqonpi yunkan wicoie kin le unkableza- 
pi ehantanhans ihankeya wicolian waste na 
tanka wan winyan onsike kin unkahinhpa- 
yapi kin on cantewasteya wowasi econqon- 
pi kta iyecetu we. Hecel winyan omniciye 
kin wasagya inyankin kta. 

Wowacinye unkitawapi kin Wakantanka 
itokam eunkignakapi kin taku keceyas un- 
kohipi kta. 

Hoi eya winyan omniciye wowasi eca wi- 
cawecu kin on le waniyetu kin opta owico- 
han tawapi kin le e ca owicoweciyake. 

Mary Loves the War, Sec’y. 
o 

$unktanka qa Sungawanyanke Kin 

Sungawanyaka wan sunktanka tawa an- 
petu ihuniyan se kicicakca qa kicicasto ecee. 
Tka he icunhan akes wayahota sunktanka 
yute kte cin qu sni e wiyopeya, qa mazaska 
e on icu. “Hunhunhe,” sunktanka eya, 
“Tanyan waun kta yacin lice kinhan, ota 
womayaqu kte, qa ninali miyecasto qa mi- 
yecicakca kte sni. 

Tohan wawoyakiya yacin kinhan woowa- 
tanna ohna ecanon kte. 

- — Miss Jennie W. Cox qa Miss Eunice 
Kitto, leska owapi. “ ‘ ' 

LANFRANC (Te cin 1089 A. D.). ANSELM (Te cin 1109 A. D.) 

Omaka 1066 A. D. en Hildebrand Pope kagapi qon he kitanna itokam. Norman- 
dy makoce (France en) ptanhan wicasta watokahan (Duka) wan William eciyapi qon 
he England ohiwicaye. Wicasta kiciza wohitika qa tu'ktekten waonsidasni ece, tnka 
France etanhan Norman wicaka heca wasteste Bishop unpi kta wicakahnige cin on 
Okodakiciye Wakan kin ikiye. 

LANFRANC otokaheya km ekta waaiawicasta (lawyer) qa waonspekiya heca tu- 
ka Christ on taku owasin ayustan qa Normandy makoce en Bee otonwe en Makoskan 
isnana tipi (Monk) ewicakiyapi kin heca. Bee otonwe en Monk itancan (Abbot) un. 
Tohinni anpetu wan en William watokahan (Duke) kin iyopeyapi, unkan sitkihda qa 
Lanfranc makoce kin akam kali apapi. Lanfranc suktanka huste wan akanyotahka ye 
icunhan William Duke kici ecipa, qa suktanka tokeca wanji akan oliankoya tokan 
iyaye kta kida. William iha qa itkom kuH. 

William Sahdasa (England) makoce en wicastayatapi un kin iyohakam Canter- 
bury otonwe kin en Lanfranc Bishop itancan (Archbishop) un kta kaga, nakun wo- 
wiyukcan on okiye kta tokapaya un kta kaga. Tohan wicastayatapi kin en un sni eca 
Lanfranc oyate kin awanwicayaka ece. Okodakiciye Wakan kin yuwasakapi kta on 
sakim taku ota econpi. Otonwe eikeistinna eced Bishop yankapi kin hena otonwe 
tankinkinyan ektakta ewicahnakapi. Tipi W akan Itancan (Cathedrals) wasteste ka- 
gapi. Taku wanji hdusnapi seececa : Wicastayatapi kin Wicasta Wakan owasin na- 
kun wicota Deacon hecapi sni koya tona woope kicaksapi kin hena Bishop' wayasu ti- 
pi tawapi kin^ en eceedan wicakuwapi kta woope kage. Wosna Kaga unpi kin tawi- 
cu tonpi kte sni he ohnayan anawicapte wacinpi, tuka okihipi sni. 

William England makoce kin ekta watakpe hi qon eehan waokihi kta on wapaha 
(bannei ) yawakanpi wan e qa S. Peter pahin wanji (!) henaos Pope etanhan hikiya- 
pi. Hecen tohan William woohiye qon he icu qonhan itkom iyehantu eca mazaska 
on Pope kin en itoheya wokajuju econ ece kta iwahowicaye (Peter’s Pence eyapi), 
tuka woawanyake tawa on woyuonihian ecakicon kta wicada sni. Pope heciyatanhan 
woawanyake tawa kin he yuhekiya he ohna wicada sni he kapi. 

Omaka 1087 A. D. en William I kin te. lye cinca koska William Rufus (Pasa) 
eciyapi kin waawanyaka nina sicapi qon wanji ee. Omaka 1089 A. D. heehan Lan- 
franc te cin iyohakam omaka zaptan htehanyan William II (Rufus) Archbishop teca 
wanjidan kahwicakiye sni, tuka Archbishop makoce iyowaja kin manon qa odotapi 
mazaska kin iye yusota. 

ANSELM Normandy makoce kin en Bee otonwe kin en Lanfranc iyokihe Abbot 
un. Taku onspe, wowahbadan qa tohan wasake cin dena okitaninyan un. Anpetu 
wan lye takodaku kin wanji wayawa tipi Anselm tawa kin en Hoksidan unpi kin to* 
hanpi kin on iyokipi sni ia. “Anpetu qa hanyetu ayustan sni ihduowotannipi kta on 
iyopewicawaye eHa sanpa qa sanpa sica ayapi ce’’ eya. Anselm waayupte : “Oecon 
wanica, tka wastepi kta on wicakapsinpsintapi kin heceedan he? Mazaskazi on taku- 
kaga wicasta wanji mazaskazi kin apapi eceedan econ yanka waiidaka he. Hiya, ota 
akihde iwastedan apapa ece, ecen token cin kin iyecen yustan ece. Hoksidan wicadu- 
he a'n ateyapi wowaonsida nitawa kin on hoksidan icah wicaya wacin wo. Wowa- 
onsida, wowahbadan, qa waihaktapi wowaonsida en wodwicakiya wo.” 

Onhanketa William Pa-sa kin nina wayazanka, qa tohan wanna asni kte sni aki- 
bdeze qonhan Anselm wahoye kico, waolitani tawa on iyopeiciye qa Anselm Archbish- 
op unkta iyopastaka. Akisni qonhan woi wahoye tona kage qon htena akiktonje qa 
Anselm sicaya kuwa on napeya qa Anselm Rome otonwe en Pope kin woyuonihan on 
itkokipe kin he inapa. 

Taku wanji on ecitapapi sni qon he “Pall” eciyapi kin hee. De taku, koyakapi 
kin Wicasta Wakan napinpi (Stole) kin iyececa kinice wan. Pope kin Archbishop 
kin_ woitancan tawapi kin on wicaqu ece. Taku koyakapi kin he (Pall) wanji Anselm 
hikiyapi yonhan wicastayatapi kin iye Anselm kicu cin tuka Anselm wicada sni. 
Pall kin he Canterbury en Cathedral kin mahen Wahna-Wosnapi kin akan ehnakewi- 
cakiye qa hetanhan iye ehdaku qa kicun. Archbishop wowasake yuha cin he wica- 
sayatapi kin etanhan icu hecetu keye kte cin wicada sni. 

Omaka 1100 A. D. en Rufus sunkaku Henry I eciyapi qon he wicastayatapi un. 
Archbiship qa unma Bishop unpi km owasinna waawanyaka cansagye qa mazanapeu- 
pe tawapi kin hena iye nape etanhan icupi kta cin, tuka Anselm ataya hecen econpi 
kte cin wicada sni. Makoce yuhapi qa maka akan woyuha tawapi kin ena ee on wica- 
stayatapi kin wbyuo-nihan ecakiconpi kta iyowinye. 

Hecen England en woakinice yamni oiseton wan waniyetu ota hehanyan iyopte 
kte cin he icage. Yamnikiya akiyutitanpi : tokaheya kin. Pope kin iye wowasake kin 
owasin nape olfha yuha cin; inonpa kin, Canterbury otonwe kin en Archbishop qa 
Bishop unmapi kin Okodakiciye Wakan kin taku iwaste kta kipi wanyakapi kin ohna 
waeconpi kta wookihi yuhapi kta cinpi; iyamni kin, hehan England makoce kin en 
wicastayatapi un kin iye woawanyake tawa kin imahen wowakan en qa maka akan- 
woecon napin on wowasake ataya yuha cin. 

Woonspe qeya u kte hena en tuktekten wicastayatapi kin Okodakiciye Wakan kin 
en ecinsniyan waecon wacin kin on Pope qa Archbishop kici akiptan anapte wacin 
waeconpi kin wanunyakapi kta ; tuktekten Pope kin qa wicastayatapi kin kici Okoda- 
kiciye Wakan kiunniyanpi kta sakim litanipi ece qa wamakinon wacinpi ece; qa 
ecen ihanke kin ekta Wicayuecetupi (Reformation) kin en Archbishop qa wicasta- 
yatapi kin kici akiptan Pope kin England makoce en Okodakiciye Wakan qa oyate 
oun tawapi kin en onsiya wicakuwapi on tahu kin en ikoyagwicaye skan kin ihangyapi 
kta kuwapi. 

WOIWANGE KIN. 

1. Tukte ohnayan William I kin Charlemagne iyececa he. 

2. Niye wicoie nitawa on Lanfranc toni on wooyake kin oyaka wo; Church of 
England kin tokenken okiye kin ecen oyaka wo. 

3. Taku on William Pa-sa kin Lanfranc te cin iyohakam Archbishop teca kage 
kta cin tehan econ sni he. 

4. Token on Anselm wicastayatapi kin kici koyakapi (Pall), cansagye, qais ma- 
zanapeupe hena on wakinicapi kta iyecetudaka he. 

5. Woakinica yamni oiseton woonspe kin de en cajeyatapi kin en, (a) Pope kin 
wookihi awicakehan tona yuha he. (b) Wicastayatapi kin woiyowaja awicakehan 
tona tawa he. (c) OkodakiciyeWCakan wookihi tawa Archbishop km yuha kicinajin 
kin tona ee he. 


